Wasai Harajiri

Wasai Harajiri (原尻の滝, Harajiri-no-taki) nopo nga iso wasai i poinladsong id Bawang Ōno id Kakadayan Ogata, Bungo-Ōno, Wilayah Ōita. Nopili ii sabaagi Komontirian Sandad Posorili Jipun sabaagi iso mantad 100 wasai bobos tabantug id Jipun.

 Koulalaho 
Wasai Harajiri nopo nga kikinawas 20 meter om kilinaab 120 meter. Gama do kokitanan dau, sumoonu roitan ii do "Wasai Niagara Kosilahon." Wasai nopo diti nga nobontuk mantad luluyungan piroklastik letusan Nulu Aso kiikiro 90,000 toun nakatalib.

Kiwaa iso sunsuyon gantung mamamanau gakod kayu miampai konoruon 90 meter id hilir wasai i kiwaa kokitanan wasai kumaa tutumombului.

Poinladsong id wasai nopo nga iso Michi no Eki (stesen disan ralan) i popoboli mogisuusuai asil tempatan ogingo."道の駅 原尻の滝 ｜ 九州の道の駅へようこそ | 国土交通省 九州地方整備局". www.qsr.mlit.go.jp. Retrieved 2024-10-01.

 Festival om abaabayan 

 Festival Ogata Tulip (緒方チューリップフェスタ) nopo nga pohoroon monikid timpu momiusak, om rumikot o tutumombului montok mongintong kiikiro 500,000 tulip i momiusak poindoros do wasai.

 Sukuon